**Z Á P I S N I C A**

**zo zasadnutia Redakčnej rady mestských novín Senčan zo dňa 21.9.2022**

Začiatok zasadnutia redakčnej rady: 17:00

Koniec zasadnutia redakčnej rady: 17:45

**Prítomní:** Monika Macháčková, Gabriella Németh, Mária Rovenská, Csaba Farkas, Jaroslav Skácel, Helena Nemcová, Ján Rohár, Helena Krajčovičová

**Ospravedlnení**: Monika Škovránková, Juraj Ilavský, Rastislav Kysel /vzdal sa miesta v redakčnej rade/

**Program:** 1. Aktuálne číslo

2. Rôzne

Predsedníčka redakčnej rady **Monika Macháčková** privítala účastníkov zasadnutia v sobášnej sieni MsÚ Senec.

Šéfredaktorka **Martina Ostatníková** pristúpila k predstaveniu pripravovaného vydania Senčana.

**Monika Macháčková** navrhla zmeniť podnadpis na titulnej strane „Oslávili sme výročie 1. písomnej zmienky o meste“, pretože nepresne vystihuje oslavovanú udalosť.

**Jaroslav Skácel** navrhol zmeniť v texte inzercie BSK hrubé písmo mena Juraja Drobu na obyčajné písmo, ak sa predmetný inzerát nemá považovať za politickú inzerciu.

**Martina Ostatníková** prisľúbila, že požiada zadávajúcu agentúru, aby zmenila písmo v predmetnej časti textu.

Členovia redakčnej rady nemali ďalšie pripomienky k obsahu októbrového vydania Senčana.

**Mária Rovenská** v bode rôzne oslovila Jána Rohára s pripomienkou, v ktorej mu vytkla, že nepravdivo interpretoval priebeh zasadnutia augustovej redakčnej rady vo videorozhovore s poslankyňou Máriou Hudákovou zverejnenom na sociálnych sieťach. Vyzvala ho, aby sa redakčnej rade ospravedlnil.

**Ján Rohár** nereagoval na slová Márie Rovenskej.

**Monika Macháčková** pripomenula, že o priebehu redakčných rád je vyhotovený zvukový záznam. Potvrdila, že po pozornom vypočutí záznamu z augustovej redakčnej rady môže konštatovať, že Ján Rohár vo videorozhovore prezentoval tvrdenia, ktoré sa nezakladajú na pravde.

Zápis zo zasadnutia RR zo dňa 21.9.2022 vyhotovil Csaba Vysztavel – redaktor mestských novín Senčan.

V Senci 26.9.2022

...........................................................

Csaba Vysztavel, redaktor

Za správnosť: ...............................................................

Monika Macháčková, predsedníčka RR